ഉണ്ണിക്കണ്ണൻ എ.പി. വീട്ടിൽ

എവറസ്റ്റ്‌ കൊടുമുടി കീഴടക്കിയ ആദ്യ മലയാളിയും ആദ്യമായി രണ്ടു തവണ കീഴടക്കിയ മലയാളിയുമാണ്  ഉണ്ണിക്കണ്ണൻ.എ പി വീട്ടിൽ എന്ന ഉണ്ണിക്കണ്ണൻ അഴുതാൻ പൊയിൽ വീട്ടിൽ,,.    

 ആദ്യ എവറസ്റ്റ്‌ പര്യവേക്ഷണം (2012 ഇന്ത്യൻ ആർമി വനിതാ എവറസ്റ്റ് പര്യവേഷണം) 
ലെഫ്റ്റനന്റ് കേണൽ അജയ് കോത്തിയാൽ നേതൃത്വം നൽകിയ 2012 ലെ ഇന്ത്യൻ ആർമി വനിതാ എവറസ്റ്റ് പര്യവേഷണത്തിലെ അംഗം ആയിരുന്നു ഉണ്ണിക്കണ്ണൻ.15 പേർ ഇന്ത്യക്കാർ അടക്കം മൊത്തം 28 പേർ ഈ പര്യവേഷണത്തിൽ എവറസ്റ്റ് കൊടുമുടി കീഴടക്കി എങ്കിലും ഉണ്ണിക്കണ്ണന്  ഈ പര്യവേഷണത്തിൽ കൊടുമുടി കയറാൻ കഴിഞ്ഞില്ല. , , .

 ആദ്യ സമ്മിറ്റ് (2013 ഇന്തോ നേപ്പാൾ സംയുക്ത ആർമി എവറസ്റ്റ് പര്യവേഷണം)  
2013 ൽ  കേണൽ രൺവീർ സിംഗ് ജാംവാളിന്റെ നേതൃത്വത്തിലുള്ള സംയുക്ത ഇന്തോ നേപ്പാൾ ആർമി എവറസ്റ്റ് പര്യവേക്ഷണം 2013 ലെ ടീം അംഗമെന്ന നിലയിൽ തന്റെ രണ്ടാമത്തെ എവറസ്റ്റ് പര്യവേക്ഷണത്തിൽ  2013 മെയ് 20 ന്  ആദ്യമായി ഉണ്ണിക്കണ്ണൻ കൊടുമുടി കയറി എവറസ്റ്റ്‌ കൊടുമുടി കീഴടക്കുന്ന ആദ്യ മലയാളി എന്ന നേട്ടത്തിനുടമയായി ,  .

 മൂന്നാം എവറസ്റ്റ്‌ പര്യവേക്ഷണം(2015 ഇന്ത്യൻ ആർമി  എവറസ്റ്റ്-എൽഹോട്സെ മാസിഫ് പര്യവേഷണം)  
പിന്നീട് 2015 ൽ വീണ്ടും കേണൽ രൺവീർ സിംഗ് ജാംവാളിന്റെ നേതൃത്വത്തിലുള്ള ഇന്ത്യൻ ആർമി എവറസ്റ്റ്- എൽഹോട്സെ പര്യവേക്ഷണ സംഘത്തോടൊപ്പം രണ്ടാമതും എവറസ്റ്റ്‌ കൊടുമുടി കയറാൻ ശ്രമം നടത്തിയെങ്കിലും നേപ്പാളിൽ ആ വർഷം സംഭവിച്ച   ഭൂകമ്പത്തെത്തുടർന്ന് 6400 മീറ്റർ ഉയരത്തിൽ വെച്ച് സംഘം  ഉദ്യമത്തിൽ നിന്ന് പിന്മാറുകയാണ് ഉണ്ടായത്  ,

 നാലാം എവറസ്റ്റ്‌ പര്യവേക്ഷണം (2016 ഇന്ത്യൻ ആർമി എവറസ്റ്റ് മാസിഫ് എവറസ്റ്റ് പര്യവേഷണം)    
വീണ്ടും 2016 ൽ കേണൽ രൺവീർ സിംഗ് ജാംവാളിന്റെ നേതൃത്വത്തിലുള്ള ഇന്ത്യൻ ആർമി എവറസ്റ്റ് മാസിഫ് പര്യവേഷണം 2016 ലെ പര്യവേക്ഷണത്തിൽ , 2016 മെയ് 20 ന് ഉണ്ണിക്കണ്ണൻ രണ്ടാം തവണ എവറസ്റ്റ്‌ കൊടുമുടി കയറി  , എവറസ്റ്റ്‌ കൊടുമുടി രണ്ടു തവണ കീഴടക്കിയ ആദ്യ മലയാളി എന്ന ചരിത്ര നേട്ടം കരസ്ഥമാക്കി , , , .

 കീഴടക്കിയ മറ്റു കൊടുമുടികൾ  
ഇന്ത്യൻ ആർമിയുടെ അഡ്വഞ്ചർ വിങ്ങിന്റെ ഭാഗമായുള്ള പർവതാരോഹണ കോഴ്സിന് 2005-ൽ ഡാർജിലിങ്ങിലെ ഹിമാലയൻ മൗണ്ടനീയറിങ് ഇൻസ്റ്റിറ്റ്യൂട്ടിൽ ചേർന്നു. കോഴ്സ് പൂർത്തിയായി  പുറത്തിറങ്ങിയപ്പോൾ മുതൽ മലയകയറ്റം തുടങ്ങി. 2006 ൽ  ബദരീനാഥിലെ  കാളിന്ദി കൊടുമുടി (6,102 മീറ്റർ)  കീഴടക്കി കൊണ്ടാണ് പർവ്വതാരോഹണത്തിനു തുടക്കം കുറിച്ചത് . പിന്നീട്  ഗോമുഖിലെ സതോപാന്ഥ് കൊടുമുടി  (7,075 മീറ്റർ),  ബദരീനാഥിലെ തന്നെ ചൗഖംബാ കൊടുമുടി (7,138 മീറ്റർ), ത്രിശൂൽ കൊടുമുടി (7,120 മീറ്റർ), മണാലിയിലെ ഫ്രണ്ട്ഷിപ്പ് കൊടുമുടി (5312 മീറ്റർ) എന്നീ കൊടുമുടികൾ കീഴടക്കി .  ഇതിൽ ചൗഖംബാ കൊടുമുടി രണ്ടു തവണ കയറി. ഫ്രണ്ട്ഷിപ്പ് കൊടുമുടി കീഴടക്കിയപ്പോൾ   ശൈത്യകാലത്ത് ഈ പർവതത്തിനു മുകളിലെത്തുന്ന ആദ്യ സംഘം എന്ന നേട്ടം കരസ്ഥമാക്കി . 

 കൊടുമുടി  പർവത മേഖല   ഉയരം  (മീറ്റർ)  കോർഡിനേറ്റ്സ്  മേഖല  കാളിന്ദി കൊടുമുടി   ഗാർഹ്വാൾ ഹിമാലയൻ മലനിര  6,102 മീറ്റർ    ഗംഗോത്രി ദേശീയോദ്യാനം സതോപാന്ഥ് കൊടുമുടി  ഗാർഹ്വാൾ ഹിമാലയൻ മലനിര 7,075 മീറ്റർ    ഗംഗോത്രി ദേശീയോദ്യാനംചൗഖംബാ കൊടുമുടി ഗാർഹ്വാൾ ഹിമാലയൻ മലനിര 7,138 മീറ്റർ    ഗംഗോത്രി ദേശീയോദ്യാനം ത്രിശൂൽ കൊടുമുടി  ഗാർഹ്വാൾ ഹിമാലയൻ മലനിര 7,120 മീറ്റർ  നന്ദാ ദേവി   ഫ്രണ്ട് ഷിപ് കൊടുമുടി   മണാലി  5,289 മീറ്റർ     മണാലി

 സ്വകാര്യജീവിതം  
കണ്ണൂർ ജില്ലയിലെ പയ്യന്നൂർ താലൂക്കിലെ പെരിങ്ങോം സ്വദേശിയാണ് .ഇന്ത്യൻ കരസേനയിലെ ഒരു നായിബ് സുബേദാർ ആണ് ഇദ്ദേഹം.പെരിങ്ങോം ഹയർ സെക്കൻഡറി സ്കൂളിൽ ആയിരുന്നു പ്രാഥമിക വിദ്യാഭ്യാസം . കർഷകനായ കെ കെ .പത്മനാഭൻ , ശകുന്തള.എ പി വീട്ടിൽ ദമ്പതികളുടെ മകനാണ് .ഭാര്യ  ടി വി . പ്രജിഷ  .മകൾ ആദിശ്രീ . 

കുറിപ്പുകൾ 
സി. ബാലകൃഷ്ണൻ
1965 ലെ   ആദ്യത്തെ വിജയകരമായ ഇന്ത്യൻ എവറസ്റ്റ് പര്യവേഷണസംഘത്തിലെ  അംഗമായ വയർലെസ്സ് ഓപ്പറേറ്റർ ആയിരുന്ന സി. ബാലകൃഷ്ണൻ എവറസ്റ്റ്‌ കൊടുമുടി കയറിയിരുന്നില്ല .

സുരേഷ് കുമാർ 
1992 ലെയും 1996 ലെയും  ഇന്തോ-ടിബറ്റൻ ബോർഡർ പോലീസ് എവറസ്റ്റ് പര്യവേഷണസംഘത്തിലെ അംഗമായിരുന്ന   സുരേഷ് കുമാറും    എവറസ്റ്റ്‌ കൊടുമുടി കയറിയിരുന്നില്ല ,.

 കൂടുതൽ കാണുക 
എവറസ്റ്റ് കൊടുമുടി കീഴടക്കിയ ഇന്ത്യക്കാർ

 അവലംബം 

വർഗ്ഗം:എവറസ്റ്റ് കീഴടക്കിയവർ
വർഗ്ഗം:പർവ്വതാരോഹകർ
വർഗ്ഗം:1983-ൽ ജനിച്ചവർ